open-index/open-wikipedia-markdown huggingface dataset:
Hans Olsen Skurdal

**Hans Olsen Skurdal** (1872–1952) var en norsk planteskolebestyrer, gårdbruker og politiker for Bondepartiet.

Han var bondesønn fra Sør-Fron. Han gikk hagebruksavdelingen ved Norges landbrukshøgskole på Ås og Den Kongelige Veterinær- og Landbohøjskole i København med avgangsprøve i frukttre- og planteskoledyrking. Deretter arbeidet og studerte han ved planteskoler og gartnerier i Tyskland i et par år.

Fra 1894 til 1899 var han gartner og lærer ved Kalnes landbruksskole i Tune. I 1899 etablerte han en planteskole i Brunlanes. I 1908 ble planteskolen ble solgt til godseier Fritz Michael Treschow på Fritzøehus, men Skurdal fortsatte som bestyrer. I 1920 flyttet han tilbake til Sør-Fron for å drive slektsgården Nedre Nigard Skurdal (Skodal).

Han hadde sin første kommunale verv mens han bodde i Brunlanes. Han var stortingsrepresentant for Oppland fra 1922 til 1927 og fra 1931 til 1933, og første varamann i perioden mellom. Korntrygd og tollbeskyttelse av det norske landbruket var viktige saker for Skurdal og Bondepartiet. Han var odelstingspresident fra 1932 til 1933.

Han ble også medlem av hovedstyret i NSB (1927–1936) og bestyrer ved Norges Banks avdeling på Lillehammer (1937–1947), der han spilte en rolle under gulltransporten i 1940.

## Referanser


## Eksterne lenker
*
Edel Randem

**Edel Signe Randem Uvland** (født 11. september 1910 i Oslo, død 26. november 2001 i Stabekk) var en norsk kunstløper. Hun representerte Oslo Skøiteklub.

Randem ble norsk mester i kunstløp i 1930 og 1931, og deltok under vinter-OL for Norge i 1928 i St. Moritz med 13.-plass i Singel, damer. Hun ble nummer seks i EM i kunstløp i 1930, og tok også sjetteplass i VM i kunstløp 1931.

## Referanser


## Eksterne lenker
*
Frosk (band)

**Frosk** er en visegruppe basert i Horten. Gruppa var aktiv på 1970- og 80-tallet, og igjen fra 2015. De er særlig kjent for sine venstreorienterte standpunkt.

## Historie
### Bakgrunn
Frosk begynte som en ungdomsaksjon i Horten i 1969 med mål om å gjøre Folkets Hus til et allaktivitetshus. Gruppa ga også ut diktsamlingen *Ordfrosk* og fanzinen *Magasinfrosk*. Sistnevnte kom med 15 nummer i løpet av første halvdel av 1970-tallet. I 1973 satt gruppa opp syngespillet *Et spill om Horten*  og i 1976 ga de ut albumet *Kråker i lufta* på Plateselskapet MAI.

### Kråker i lufta
*Kråker i lufta* har blitt stående igjen som en klassiker og et tidstypisk eksempel på 1970-tallets radikale visebølge. Flere av låtene har gått inn i allsangtradisjonen på den norske venstresiden. Låta *Stev*, også kjent som *Virvelstevet*, ble covret på plata *En ild for fred og frihet - AUF 75 år* i 1978 og igjen av Samvirkelaget i 2007.

*Kråker i luftas* sosialistiske tekster ble imidlertid for sterk kost for NRK. I forbindelse med en Norge rundt-reportasje om Frosk i 2016 avdekket journalist Morgan Stenmark at eksemplaret i NRKs platearkiv var blitt merket med en advarsel om ikke uten videre å spille plata i statskanalens programmer.

I 2013 gjorde Universal Music albumet tilgjengelig på digitale plattformer. LP-en fra 1976 har blitt et samleobjekt.

### Comeback
I 2015 spilte Frosk en serie konserter i hjembyen Horten. Gruppa bestod nå av låtskriver, havnearbeider og kommunestyrerepresentant for Rødt i Horten, Alf Henriksen, komponist og gitarist Tom Reksjø, bassist Marius Reksjø, trommeslager Andreas Bye og fiolinist Hege Rimestad. Bandet har fortsatt å opptre med denne konstellasjonen og har siden spilt på blant annet Vervenfestivalen og Kanalrock.

I 2017 kunngjorde Frosk at de har inngått avtale med Plateselskapet No. 13 om å gi ut et nytt album. Plata ble sluppet høsten 2018.

## Diskografi
**[[Kråker i lufta]]* (MAI, 1976)
* *[[Homo Erectus (musikkalbum)|Homo Erectus]]* (Plateselskapet No. 13, 2018)
## Referanser
USA under Sommer-OL 1932

**USA under Sommer-OL 1932**. 448 sportsutøvere fra USA deltok i sytten sporter under sommer-OL 1932 i Los Angeles. USA ble beste nasjon med førtien gull-, trettito sølv- og tretti bronsemedaljer. Friidrettsutøveren Morgan Taylor var USAs flaggbærer under åpningsseremonien

## Medaljer

## Medaljevinnerne
Matvitenskap

En **matviter** er en person som har fullført femårig mastergrad i matvitenskap ved Universitetet for miljø- og biovitenskap (UMB).

En matviter kan eksempelvis jobbe som:
* produktutvikler
* teknisk eller administrativ leder i matvareindustrien
* konsulent/ rådgiver i privat næringsliv og offentlig forvaltning (eks. Mattilsynet)
* veileder innen emballasje, maskiner eller råstoffer – animal, marin, vegetabil og melk, til matvareindustrien

Med pedagogisk tilleggsutdanning kan en matviter jobbe som lærer, eller studere videre til en PhD (3–4 års lønnet forskerutdanning).
Cryptoplax

* *[[Cryptoplax elioti]]*
* *[[Cryptokpax japonica]]*
* *[[Cryptoplax larvaeformis]]*
* *[[Cryptoplax propior]]*

***Cryptoplax*** er en gruppe bløtdyr som lever i hav. De fleste artene er nattaktive.

## Eksterne lenker
* 
* Cryptoplax, Discover Life
* Cryptoplax  Blainville, 1818, ITIS Report
* Cryptoplax sp., Nudi Pixel
Dorasque

**Dorasque** (eller *torresque*) er et utdødd chibchansk språk som ble snakka i Chiriquí og Bocas del Toro nord i Panama, samt nær den costaricanske Térrabaelva. Språket ble snakka av folkegruppa **dorasque**. Språket døde ut før 1950. Det er nært beslekta med det også utdødde språket chánguena.

## Eksterne lenker
* Dorasque hos MultiTree
* The lost tripe of Dorasques Panama
Chánguena

**Chánguena** (eller *changuina, gualaca*) er et utdødd chibchansk språk som ble snakka nord i Panama. Det er nært beslekta med dorasque.
Kogi (språk)

**Kogi** (*kaggabba*, også skrevet *kogui* eller *cogui*) er et chibchansk språk. Det snakkes av mellom 7&nbsp;000 og 11&nbsp;000 mennesker i Sierra Nevada de Santa Marta nord i Colombia, nærmere bestemt i dalene til elvene Don Diego, Palomino, San Miguel og Ancho. De fleste talerne er enspråklige.

Ordet *kaggabba* betyr «jaguar».

## Eksterne lenker
*
Gyteelva

**Gyteelva** er en elv  i Bamble kommune i Telemark. Den drenerer vannene Langen, Flåte, Mevann og Hellestveitvann med sine tilløp. Gyteelva starter ved *Kongens dam*, som demmer opp Hellestveitvann. Etter 1,6 kilometer møter den Bolvikelva, og sammen danner de Herreelva, som etter ca 1&nbsp;km munner ut i Frierfjorden ved Herre. Systemet er en vesentlig del av Herrevassdraget.

## Referanser
Alf Skjeseth

**Alf Skjeseth** (født 1952) er en norsk pressemann og forfatter, bosatt i Oslo. Han var tidligere leder for Norsk journalistlag.

Skjeseth er bondesønn fra Hedmarken, med oppvekst i Ringsaker. Han tok artium ved Brumunddal gymnas i 1971 og gikk på Skjeberg Folkehøyskole 1971-1972. Han studerte sosiologi ved Universitetet i Oslo, før han begynte ved Norsk Journalistskole i 1975. 

Han begynte som journalistvikar i *[[Ringsaker Blad]]* (1969–1972), i *[[Hamar Arbeiderblad]]* (1971) og i *[[Hamar Dagblad]]* (1972–1973) før han ble journalist i *[[Dagbladet]]* 1973–1975.

Skjeseth var aktiv i ml-bevegelsen og avbrøt i 1976 utdanningen ved journalistskolen for å begynne i avisen *[[Klassekampen]]*. AKP(m-l) planla opptrapping fra ukentlige utgivelser til dagsavis og trengte folk med pressekompetanse. Skjeseth arbeidet i første omgang i *Klassekampen* fram til 1986. 

Han var deretter journalist i Norsk Telegrambyrå til 2003. Fra 1985 var han landsstyremedlem i Norsk Journalistlag, og fra 1991 til 1995 hadde han permisjon fra NTB for å skjøtte vervet som NJ-leder. I disse årene satt han også som styremedlem i Norsk Presseforbund og i Institutt for journalistikk.

Fra sommeren 2003 til høsten 2005 arbeidet Skjeseth som samfunnsredaktør i *[[Nationen]]*, før han igjen begynte i *Klassekampen*, der han arbeidet fram til han ble pensjonist i 2019. I 2011 utga han historia om *Klassekampen* i bokform.

Han er far til journalist Heidi Taksdal Skjeseth.

## Bibliografi
* *Sykle på vatnet – historia om Klassekampen*. Samlaget, Oslo (2011) ISBN 9788252175387
* *Osvald : Storsabotøren [[Asbjørn Sunde]]* (sammen med Morten Conradi). Spartacus, Oslo (2015)
* *Nordens Casablanca : Nordmenn i Stockholm under krigen*, Spartacus, Oslo (2018) ISBN 9788243010673
* *Fra Tostrup til Teams : Journalister i dataalderen - deadline døgnet rundt*, Norsk Journalistlag 75 år (1946-2021)

* Røde Strand: Johan Strand Johansens dramatiske liv, Nygaard forlag, Oslo (2025) ISBN 9788293461234 

## Referanser


## Eksterne lenker

*  Presentasjon på Spartacus' forlags nettsider
Huetar (språk)

**Huetar** er et utdødd chibchansk språk. Det var det viktigste og mest utbredte språket i Costa Rica da området ble kolonisert på 1500-tallet. Huetar ble regna som hovedspråket i provinsen Costa Rica under koloniseringa. Det ble snakka i Valle Central helt til stillehavskysten i øst og til Cordillera de Guanacaste i vest. Språket døde ut på begynnelsen av 1700-tallet. Til tross for hvor viktig språket var på 1500-tallet, fins det ingen tekster på huetar. Huetar tilhører sannsynligvis den votiske undergruppa av chibchanske språk, sammen med maleku og rama.

Mange stedsnavn i Costa Rica stammer fra huetar. Blant disse er Curridabat, Escazú, Tacacorí, Pocares, Aserrí, Tibás, Tayutic, Tiribí, Tucufres og Chicuá.

## Referanser
A Tree in the Meadow

**«A Tree in the Meadow»** er en britisk sang, skrevet av Billy Reid. Den ble publisert i 1948.

Opphavsmannen, orkesterlederen Billy Reid, spilte inn den første versjonen på plate i Storbritannia med Dorothy Squires som vokalist. Den ble spilt inn 9. januar 1948 og utgitt på 78-platen Parlophone R-3029.

Den største hitversjonen i USA ble spilt inn av Margaret Whiting (Frank De Vol orchestra) Andre versjoner ble spilt inn på plate av The Ames Brothers & Monica Lewis (Mary Osborne trio), John Laurentz samt Joe Loss & his orchestra.

Margaret Whitings versjon ble spilt inn 25. mai 1948 og utgitt på 78-platen Capitol 15122.

Innspillingen med The Ames Brothers & Monica Lewis ble utgitt på 78-platen Decca 24411.

Innspillingen med John Laurentz ble utgitt på 78-platen Mercury 5148.

Innspillingen med Joe Loss & his orchestra ble utgitt på 78-platen RCA Victor 20-2965.

Innspillingen med Øivind Berghs Danseorkester Engelsk sang: Jack Geddes ble foretatt i Oslo 5. mai 1948. Den ble utgitt på 78-platen Musica A-8346.

## Norsk versjon
Juul Hansen har skrevet en norsk tekst. På norsk bærer den tittelen «Den gamle eken».

### Innspilling
*Robert Levins orkester med sang Engelhardt Jarlseth. Utgitt på 78-platen His Master's Voice A.L.&nbsp;1960 i 1948.

## Listeplasseringer

## Referanser
Heimdalsgata 26

**Heimdalsgata 26** er en bygård i Heimdalsgata på Tøyen i Oslo. Den er kjent som et kunstnerhjem ettersom forfatteren Rudolf Nilsen bodde her en periode i barndommen.

Gården ble tegnet av Matheus Mosgaard og oppført i 1895–98. Bygget har 5 etasjer og 10 oppganger, og inneholdt opprinnelig 105 ettroms leiligheter. Siden er leilighetene oppgradert og antallet redusert til 56. Gården er i dag et borettslag.

Rudolf Nilsen flyttet hit sammen med foreldrene i 1909, da han var 8 år gammel. Foreldrene flyttet fra hverandre ett års tid senere, og Rudolf fulgte med moren til hennes foreldre, og senere til Lakkegata. 

Huset er skildret i Nilsens dikt «Nr 13».

## Referanser


## Eksterne lenker
*
* NRK Gull Lydopptak av diktet «Nr 13»
* Oslo kommune, Utdanningsetaten. Erik Oluf Melvold: ''Rudolf Nilsen og "Nr. 13"'' 
* Oslo kommune, Byarkivet ''Rudolf Nilsen i Byarkivet''
Paya (språk)

**Paya** (*pech*) er et chibchansk språk som snakkes av mellom 600 og 900 mennesker i det nordøstlige Honduras. Det er det nordligste av de chibchanske språka, og også det som skiller seg mest fra de andre i språkfamilien.

## Eksterne lenker
*
Surrey Quays stasjon

**Surrey Quays** er en jernbanestasjon i London, England. Stasjonen ble åpnet som *Deptford Road* i 1869, og fikk navnet *Surrey Docks* etter de nærliggende havneområdene den 17. juli 1911. 24. oktober 1989 fikk den navnet **Surrey Quays**, for å reflektere nærheten til et kjøpesenter med samme navn. Denne navneendringen førte til protester fra lokale innbyggere, som følte at det historiske elementet ble visket ut. I dag er navnet i bruk om hele denne delen av Rotherhithe.

Stasjonen er første felles stasjon nordover på London Overgrounds East London-linje.

|}

## Eksterne lenker
*
Cruising Down the River

**«Cruising Down the River»** er en populær britisk sang med melodi og tekst av Eily Beadell og Nell Tollerton, to middeladrende kvinner som skrev sangen i 1945. Den var vinner av en låtskriverkonkurranse, som ble arrangert i Storbritannia.

Innspillingen med Russ Morgan & his orchestra ble utgitt av Decca Records med katalognummer 24568. Sangen ble én av hans største hits i karrieren samt én av hans signatursanger.

Inspillingen med Blue Barron ble utgitt av MGM Records med katalognummer 10346.

Innspillingen med Jack Smith ble utgitt av Capitol Records med katalognummer 15372.

Innspillingen med Primo Scala and the Keynotes ble utgitt av London Records med katalognummer 356.

Innspillingen med Frankie Carle ble utgitt av Columbia Records med katalognummer 38411.

Connie Francis har også spilt inn sangen. Den ble utgitt på hennes album *My Thanks to You* i 1959.

## Norske versjoner
John D. Jensen og Annar Pinås har skrevet norske tekster. Jensens versjon bærer tittelen «Vi er to i båten». Pinås' versjon heter «Vi vil gratulere».

Magnhild Skjelland, sang, m. Robert Levins orkester har spilt inn Jensens versjon. Den ble utgitt på 78-platen HMV A.L.&nbsp;3044 i 1950.

Jiws har spilt inn Pinås' versjon. Den ble utgitt på *Levende dansemusikk 1* i 1989.

## Listeplasseringer

## Referanser
Lomonosovo (Arkhangelsk oblast)

**Lomonosovo** er en landsby i Arkhangelsk oblast, Russland beliggende på ei øy i elva Nordre Dvina. Nærmeste sted på fastlandet er landsbyen Kholmogory 3 kilometer lengre vest. Per 2010 hadde Lomonosovo 163 innbyggere.

Landsbyen er mest kjent som fødestedet til den store polyhistoren fra opplysningstiden, Mikhail Lomonosov. 

Tidligere besto stedet av to landsbyer, Denisovka og Misjaninskaja, men de ble slått sammen og senere omdøpt til ære for forskeren. Landsbyen huser et Mikhail Lomonosov-museum.

## Referanser
New Cross Gate stasjon

**New Cross Gate** er en jernbanestasjon i London, England. Stasjonen ble åpnet som *New Cross* av *London & Croydon Railway* i 1839, men da det konkurrerende jernbaneselskapet *South Eastern Railway* hadde en stasjon ved samme navn kun 500 meter lenger vest, ble navnet endret til **New Cross Gate** i 1923 for å unngå forvirring. På dette tidspunktet hadde de to selskapene fått samme eier.

Stasjonen betjenes i dag av London Overground (East London-linjen) og Southern (Brighton Main Line). Den er East London-linjens sydlige endestasjon inntil 23. mai 2010, da togene vil fortsette videre mot Crystal Palace og West Croydon.

|}
RS 102 «Askerbæringen»

**RS 102 «Askerbæringen»** er en tidligere redningsskøyte bygget for Redningsselskapet i 1988 ved Oma Baatbyggeri AS på Stord. Den er senere modifisert to ganger.

Skøyta ble finansiert gjennom en storstilt aksjon fra næringslivet i kommunene Asker og Bærum, derav avledes også navnet. Initiativtaker til aksjonen var distriktsbanksjef Bent J. Brenne i DnB.

Pr. 15. mars 2010 hadde «Askerbæringen» som redningsskøyte berget 80 personer fra «den visse død», 114 fartøy fra totalforlis og gitt assistanse til totalt 4263 fartøy.

«Askerbæringen» ble solgt til sin nye eier i Tromsø, mai 2017.

## Se også
*Liste over norske redningsskøyter

## Eksterne lenker
* Live tracking på www.aprs.fi
Kunståret 1855

**Kunståret 1855** er en oversikt over hendelser, fødte og avdøde kunstnerpersonligheter i 1855.
__TOC__
## Hendelser
* Verdensutstillingen 1855 i Paris. 
* Gustave Courbet stiller ut sine maleroer, inklusiv det monumentale *L'Atelier du peintre*  (Malerens atelier) i et telt ved siden av den offisielle Parissalongen, noe som skapte både offentlig indignasjon og kunstnerisk beundring.
* Jean Auguste Dominique Ingres stiller ut *Venus Anadyomene*, som det hadde tatt ham førti år å fullføre.

## Verk

 
* Gustave Courbet – *[[L'Atelier du peintre]]* (Musée d'Orsay, Paris).
* Ford Madox Brown – *[[The Last of England]]* (Birmingham Museum and Art Gallery, Birmingham).

## Priser
* Prix de Rome (i kategorien skulptur) – Henri-Michel-Antoine Chapu

## Fødsler

## Dødsfall


Erik_Werenskiold_-_Portrait_of_the_Painter_Nils_Hansteen_-_Maleren_Nils_Hansteen_-_Nasjonalmuseet_-_NG.M.01224.png|Nils Hansteen(1855–1912)
Evelyndemorgan.jpg|Evelyn de Morgan(1855–1919)
Adolfo_apolloni.jpg|Adolfo Apolloni(1855–1923)
Eva_Acke.JPG|Eva Acke(1855–1929)
Erik_Henningsen_by_Elfelt.jpg|Erik Henningsen(1855–1930)
Georg_Wilhelm_Pauli_-_from_Svenskt_Porträttgalleri_XX.png|Georg Pauli(1855–1935)
Erik_Werenskjold_(9469047995).jpg|Erik Werenskiold(1855–1938)
Cecilia_Beaux.jpg|Cecilia Beaux(1855–1942)


## Referanser
Passo del Mortirolo

**Passo del Mortirolo** er et fjellpass i Lombardia i Italia med største høyde på 1852 moh. 

## Giro d'Italia
Fjellpasset er kjent fra Giro d'Italia, hvor det er blitt brukt flere ganger siden 1990.
Dyrisk drivkraft (Keynes)

**«Dyrisk drivkraft»** (engelsk: «***Animal Spirits***») er et uttrykk John Maynard Keynes benyttet i boken sin fra 1936 *[[Allmenn teori om sysselsetting, rente og penger]]* for å beskrive følelser som influerer menneskelig adferd. 

Den opprinnelige passasjen av Keynes lyder:
"Even apart from the instability due to speculation, there is the instability due to the characteristic of human nature that a large proportion of our positive activities depend on spontaneous optimism rather than mathematical expectations, whether moral or hedonistic or economic. Most, probably, of our decisions to do something positive, the full consequences of which will be drawn out over many days to come, can only be taken as the result of animal spirits – a spontaneous urge to action rather than inaction, and not as the outcome of a weighted average of quantitative benefits multiplied by quantitative probabilities."

I norsk oversettelse:
"Selv når vi ser bort fra ustabilitet på grunn av spekulasjon, så har vi ustabilitet på grunn av de trekkene ved menneskets natur som gjør at en stor del av våre aktive handlinger er grunnet på spontan optimisme heller enn matematisk forventning av enten moralsk, hedonistisk eller økonomisk karakter. De fleste av våre beslutninger om å gjøre noe aktivt, hvis fulle konsekvenser vil realiseres først over lengre tid, kan sannsynligvis bare sees som resultatet av en dyrisk drivkraft – en spontan drift til handling heller enn uvirksomhet, og ikke som utfallet av et vektet gjennomsnitt av kvantitative gevinster multiplisert med kvantitative sannsynligheter."

I tidsskriftet Samfunnsøkonomen i 2010 skriver Hans Olav Melberg at "dessverre, [er] begrepet [] mer rikt på farge enn innsikt" og fortsetter: "det er i tillegg svært uklart hva som menes og i hvor stor grad det kan forklare økonomiske svingninger og det blir derfor misvisende når det trekkes frem som et sentralt og viktig bidrag hos Keynes." Ifølge Jansen, Nilsen og Strandenes (2011) rydder [Melberg] opp i økonomers sprikende tolkning at *animal spirits* begrepet eller, som det står skrevet «tolkningene spriker nesten like mye som Bortens velkjente staur».
	
## Referanser


## Litteratur
* John M Keynes, *The General Theory of Employment, Interest and Money*, London: Macmillan, 1936, s. 161-162.
Hersiliidae

* 

**Hersiliidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Store (kroppslengde 10–18&nbsp;mm), svært langbeinte, noe flate edderkopper. Et særtrekk er at to av spinnvortene er meget lange, beinlignende, ofte omtrent like lange som resten av bakkroppen. De er gråbrune på farge, som barken de lever på.

## Levevis

Disse edderkoppene lever på stammer av trær, der de er svært godt kamuflerte. De har en særpreget jakkteknikk: edderkoppen dekker et lite område av barken med silke og setter seg og venter like ved dette. Dersom et insekt kommer ut på dette området, sirkler edderkoppen rundt det mens den spruter silke over det fra de lange spinnvortene, til byttet er fanget og kan fortæres i to og mak.

## Utbredelse
Familien er utbredt i tropiske og subtropiske områder, noen få arter finnes i middelhavsområdet.

## Systematisk inndeling / europeiske arter

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilien Eresoidea
******** Familien **Hersiliidae**
********* Slekten *[[Hersilia (edderkopp)|Hersilia]]* Audouin, 1826 (Afrika, Australasia)
********* Slekten *[[Hersiliola]]* Thorell, 1870 (Middelhavsområdet til Sentral-Asia, Nigeria). I Europa:
********** *[[Hersiliola macullutata]]* (Dufour, 1831)
********** *[[Hersiliola simoni]]* (O. Pickard-Cambridge, 1872)
********* Slekten *[[Iviraiva]]* Rheims & Brescovit, 2004 (Sør-Amerika)
********* Slekten *[[Murricia]]* Simon, 1882 (Sør-Asia)
********* Slekten *[[Neotama]]* Baehr & Baehr, 1993 (Amerika, Sør-Afrika, India)
********* Slekten *[[Promurricia]]* Baehr & Baehr, 1993 (Sri Lanka)
********* Slekten *[[Tama (edderkopp)|Tama]]* Simon, 1882 – bare én art:
********** *[[Tama edwardsi]]* (Lucas, 1846) (Spania, Portugal, Algerie)
********* Slekten *[[Tamopsis]]* Baehr & Baehr, 1987 (Australia, Borneo)
********* Slekten *[[Tyrotama]]* Foord & Dippenaar-Schoeman, 2005 (Afrika)
********* Slekten *[[Yabisi]]* Rheims & Brescovit, 2004 (USA, Karibia)
********* Slekten *[[Ypypuera]]* Rheims & Brescovit, 2004 (Sør-Amerika)

## Kilder
* Fauna Europaea, utbredelsesdatabase over europeiske dyr 

## Eksterne lenker
*
Erling Lindboe

**Erling Lindboe** (født 18. september 1910 i Trondheim, død 24. desember 1973 i Trondheim) var en norsk skøyteløper. Han representerte Trondhjems Skøiteklub.

Lindboe deltok under vinter-OL for Norge i 1932 i Lake Placid på 500 meter og 5000 meter, der han ble utslått i kvalifiseringsheatet på begge distanser. Hans beste internasjonale resultat var 4.-plass i EM på skøyter, allround i 1933.

Lindboe var i 1949 disponent i Ibas sportsforretning i Trondheim.

## Referanser


## Eksterne lenker
* 
*  Erling Lindboe på www.the-sports.org
Short S.23 Empire

**Short Empire S. 23** var en passasjer-flybåt for 1930- og 1940-tallet som fløy mellom England og de britiske kolonier i Afrika, Asia og Australia. Det var produsert hos Short Brothers og var forløperen til Short Sunderland.

## Konstruksjon og utvikling
Opprinnelsen til Empire flybåter lå i et krav fra Det britiske flyministerium som spesifiserte behovet for et passasjer- og postfly som skulle være forbindelsen til koloniene, spesielt Australia.

Short Empire ble offisielt kjent som «C-class», og hvert fly fikk navn som begynte med bokstaven C.  Første flyet, G-ADHL *Canopus* ble ferdigstilt fra fabrikken i juni 1936 og sjøsatt 3 juli. I alt ble 42 Empire bygget, alle ved Shorts fabrikk i Rochester.

Tre av datidens største flyselskaper opererte  Short Empire: Imperial Airways (og dets etterfølger; BOAC), Qantas og TEAL.

Den første serien av  Short Empires, **S.23** kunne frakte 17 passasjerer og to tonn last med 5 manns bersetning og holde en maksimalfart på 320&nbsp;km/t.

Short Empire var konstruert for å operere på Imperial Airways ruter til Sør-Afrika, Australia og Afrika, hvor ingen strekning var lenger enn 750&nbsp;km. Etter at alle planer var klare og byggingen igangsatt kom det signaler fra USA at det var ønskelig at flyet kunne settes inn i den rute over Atlanterhavet som var planlagt, men da rekkevidden for  S.23 var mindre enn tilsvarende amerikanske fly Sikorsky "Clipper" som var planlagt for atlanterhavsruten måtte flyene modifiseres.

Siden Empire ikke hadde lang nok rekkevidde ble to flybåter; (*Caledonia* og *Cambria*) spesielt utrustet for langdistanse og ekstra brenstofftanker installert.  Den første transatlantiske prøveflyvning ble utført den 5. juli 1937 fra Foynes, Irland samtidig med at et Pan Am Sikorsky S-42 fløy fra New York via Newfoundland og Labrador . Flyvningen over Atlanterhavet tok henholdsvis 15 og 12 timer.

## Flyene i bruk
Frem til andre verdenskrig gikk flyene i regelmessige ruter til de britiske kolonier og over atlanterhavet.  Under andre verdenskrig ble ruten fra De britiske øyer til Australia stoppet og en ny rute ble etablert fra Sydney til Durban via Kairo. Denne ble stoppet etter at Singapore falt, men satt igang igjen etter at japanske tropper ble kastet ut fra Burma og Malaysia.

## Felttoget i Norge i 1940
I forbindelse med de britiske operasjonene i Bodøområdet i månedsskiftet april-mai 1940 var to Empire leid inn av det britiske forsvaret for å transportere britisk personell til Bodø i forbindelse med planer om å anlegge en flyplass i området. I løpet av 5 og 6. mai i ble flyene bombet av tyske fly og totalt ødelagt.

## Referanser




## Eksterne lenker
* T.E.A.L. Airline
* Century of Flight entry
Johanne Dybwad (alpinist)

**Johanne Dybwad** (født 22. oktober 1918 i Oslo, død 27. januar 2011) var en norsk alpinist. Hun representerte Idrettslaget Heming. 

Dybwad fikk  syvendeplass i apine grener under Vinter-OL 1936 i kombinasjonen. 

Johanne var søster til alpinist og skuespiller Stella Dybwad (1920–1975).
Deres mor var Stella Boye Semb (1892–1981) som var søster til kirurgen Carl Boye Semb.
Deres far var Niels Juell Dybwad (1892–1972) som ledet *Nordisk Skibsrederforening* 1935–1960, han var sønn av skuespilleren Johanne Dybwad (1867–1950) og forlegger Vilhelm Dybwad (1863–1950).
Johanne ble selv i 1939 gift med marineadvokat Peder (Per) Gram (1910–1984) som etterfulgte sin svigerfar som leder av *Nordisk Skibsrederforening* 1960–1978.  Johanne Dybwad brukte navnet **Hannemor Gram** for å ikke forveksles med sin bestemor.

## Referanser


## Kilder
* Aftenposten Morgen 1.2.11 s. 22, samt kulturbilag s.15

## Eksterne lenker
*
Bunessjøen

**Bunessjøen** er en innsjø i Halden kommune i Østfold. Den ligger 111 meter over havet, og har et areal på 0,43&nbsp;km². Bunessjøens største tilløp er Buneselva fra øst. Sjøen har utløp mot sør til Rjørelva.

## Referanser
Michaela McManus

**Michaela McManus** (født 20. mai 1983 i Warwick i Rhode Island) er en amerikansk skuespillerinne som skildret Lindsey Strauss på TV-serien *[[One Tree Hill]]* og Kim Greylek på *[[Law & Order: Special Victims Unit]]*. Hun spilte også varulven Jules i *The Vampire Diaries*.

## Referanser


## Eksterne lenker
*
Another Blues

***Another Blues*** er et musikkalbum utgitt av Bergen Blues Band i 1982.

## Sporliste

# «Another Blues» (John Magnar Bernes)
# «Meanest Blues In Town» (John Magnar Bernes/Rune Rønning)
# «She Can Handle It Right» (John Magnar Bernes)
# «Please Forgive Me» (John Magnar Bernes)
# «I Saw Women All Around» (John Magnar Bernes)
# «When the Dust Is Fallin'» (John Magnar Bernes)
# «The Night Is Easy» (John Magnar Bernes)
# «That Was Yesterday» (John Magnar Bernes)
# «Too Late Little Girl» (John Magnar Bernes)
# «The Head Man» (John Magnar Bernes)
# «Long Summer Gone» (John Magnar Bernes/Per Jørgensen)
## Medvirkende
### Bergen Blues Band
* Hungry John - vokal, munnspill, låtskriver, arrangement
* Ole Thomsen - vokal, gitarer, arrangement
* Rune Rønning - vokal, bass, låtskriver, arrangement
* Willy Korneliussen - vokal, trommer, tamburin, arrangement
### Øvrige
* Trygve Thue - produsent, tekniker, miksing
* Inge Holst Jacobsen - kutting
* Jens Hauge - fotograf/coverdesign 
* Takk til: Henry Eugen Urhaug, Musik-Magazinet og Pytten 
## Eksterne lenker
* Another Blues
Helge Sunde (1951)

**Helge Sunde** (født 1951 i Bergen) er en norsk pressefotograf og forfatter.

Han har vært fotograf i *[[Dagbladet]]* i perioden 1973–1984, deretter i *[[Bergens Tidende]]* fra 1984. 

Ved siden av pressefotovirksomheten har han gjennomført en rekke selvstendige fotoprosjekter, og er spesielt kjent for sine bilder fra natur og lokalsamfunn på Vestlandet, og bilder som viser utviklingen av samferdsel og kommunikasjon i landsdelen. Hans fotoprosjekter er presentert i flere bøker.

Helge Sunde vant pressefotografenes Årets Bilde-konkurranse i 1977. Han er tilknyttet bildebyrået Samfoto.

## Bibliografi
* *Elva skal leve* (1980)
* *Altabilder* (1981)
* *Åsane, frå bygd til bydel* (1986)
* *Hardanger* (1985)
* *Båtane på Vestlandsfjordane* (sammen med Asbjørn Kristoffersen), Samlaget (1985) ISBN 82-521-2427-5
* *Fjordhesten* (1987)
* *Stølsheimen* (1987)
* *Båtane i nord* (sammen med Gunnar Grytås, Samlaget (1987) ISBN 82-521-2937-4 / ISBN 9788252129373
* *Epos Boka om bokbåten* (sammen med Stig Holmås), Nord 4 Bokverksted (1988) ISBN 82-7326-012-7
* *Ta plass, lukk dørene! Jernbanen i tekst og bilete* (sammen med Trond Børrehaug Hansen), Samlaget (1989) ISBN 82-521-3190-5
* *Frå fjord til Fonn* (1989)
* *Smeltedigelen* (1989)
* *Vestafjells* (1990)
* *Fjordhesten – menneskevennen*, Samlaget (1990) ISBN 9788252150988 
* *Regnbyen* (sammen med Oddleiv Apneseth, Stig Holmås og Gunnar Staalesen) (1991)
* *Flåmsbana* (1992)
* *Vill, vakrere Vestland* (1993)
* *Kulturhistorisk vegbok Hordaland* (1993)
* *Turløyper i Bergensområdet* (1994)
* *Hurtigruten, sjøveien mot nord* (1997)
* *Historien om Finse* (1998)
* *Vestland, Vestland* (sammen med Ove Eide og Jardar Skaadel), Samlaget (1999) ISBN 82-521-5495-6
* *Ei reise i Hardanger* (1999)
* *Kvamskogen* (2000)
* *Steinbyen Bergen* (2000)
* *Åsane i hundre* (2004)
* *Vilt, vått og vakkert, Bergen Turlag* (2005)

## Referanser
Kunståret 1850

**Kunståret 1850** er en oversikt over hendelser, fødte og avdøde kunstnerpersonligheter i 1850.

## Hendelser

* Francisco Goyas kobberstikk, *Proverbios*, publiseres etter hans død.
* Edouard Pingret ble omlokalisert til Mexico by.

## Priser

* Prix de Rome
**maleri:  William-Adolphe Bouguereau, Paul Baudry.
**skulptur: Charles-Alphonse-Achille Gumery
**arkitektur: Victor Louvet
**musikk: J.A. Charlot.

## Verk

* Jean-Baptiste Camille Corot – *Une Matinée* 
* Daniel Huntington – *Feckenham in the Tower* 
* John Everett Millais – *Christ in the House of His Parents*
*Gustave Courbet – *[[Steinhuggerne]]*
*Emmanuel Frémiet – *Wounded Bear* and *Wounded Dog*
*Jan August Hendrik Leys – *Service divin en Hollande*
*Adolph von Menzel – *Round Table at Sansouci*
*Jean-François Millet – *Le Semeur*

## Utstillinger

## Fødsler

*1. januar – Per Hasselberg, svensk skulptør (død 1894) 
*10. januar – John Wellborn Root, amerikansk arkitekt (død 1891)
*27. januar – John Collier, britisk maler (død 1934)
*27. februar – Henry E. Huntington, amerikansk kunstsamler (død 1927)
*9. mars – Hamo Thornycroft, britisk skulptør (død 1925)
*19. april – Edward John Gregory, britisk maler (død 1909)
*26. april – Harry Bates, engelsk skulptør (død 1899)
*8. mai – José Ferraz de Almeida Júnior, brasiliansk maler (død 1899) 
*26. mai – Amélie Lundahl, finsksvensk billedkunstner (død 1914)
*23. september – Alfred Boucher, fransk skulptør (død 1934)
*29. september – George Hitchcock, amerikansk maler (død 1913)
*1. oktober – Thorvald Rasmussen, svensk maler, tegner og postkortskunstner (død 1919) 
*12. november – Edmund Hellmer, østerriksk skulptør (død 1935)
*15. november – Victor Laloux, fransk arkitekt (død 1937)
*22. november – Georg Dehio, tysk kunsthistoriker (død 1932)
*28. november – Robert Koehler, tysk maler (død 1917)
*11. desember – Julius Kronberg, svensk kunstner (død 1921)
*21. desember – Lluís Domènech i Montaner, katalansk arkitekt (død 1923)
*25. desember – Florence Griswold, amerikansk museumskurator (død 1937)
*31. desember – John Wycliffe Lowes Forster, canadisk portrettmaler (død 1938)

## Dødsfall
*20. januar
**Lorenzo Bartolini, italiensk skulptør (født 1777)
**Theodor Mohme, svensk-norsk kunstner (født 1795)
*27. januar – Johann Gottfried Schadow, tysk skulptør (født 1764)
*23. februar – William Allan, skotsk historiemaler (født 1782)
*15. april – Jules Robert Auguste, fransk impresjonistisk maler (født 1789)
*16. april – Madame Marie Tussaud, fransk voksmodellør (født 1761)
*mai – Richard Wyatt, engelsk skulptør (født 1795)
*22. juli – Vicente López y Portaña, spansk portrettmaler (født 1772) 
*13. august – Martin Archer Shee, britisk portrettmaler (født 1769)
*15. august – Johann Werner Henschel, tysk skulptør (født 1782)
*2. oktober – Sarah Biffen, engelsk handikappet maler (født 1784)
*Jean Broc, fransk maler (født 1771)
*Francis Hervé, fransk maler (født 1781)
*Fei Danxu, kinesisk maler under Qingdynastinet (født 1801)

Fil:Betzy_Rezora_Berg_(1850-1922).jpg|Betzy Akersloot-Berg(1850–1922)


## Referanser


## Eksterne lenker
*
Cryptothelidae

* *[[Cryptothele]]*

**Cryptothelidae** er en gruppe (familie) av edderkopper som tilhører undergruppen Entelegynae i gruppen Araneomorphae. Gruppen består av bare én slekt som nå har blitt ført til familien Zodariidae.

## Utseende
Disse edderkoppene har de åtte øynene samlet på én knøl, ordnet 2:2:4. Avstanden fra de fremste øynene til forkroppens fremre kant er ganske stor.

## Levevis
De lever mellom løvstrø på skogbunnen i tropisk skog. Edderkoppene er ofte mer eller mindre dekket av søle.

## Utbredelse
Gruppen er utbredt fra Seychellene og India i vest til Samoa i øst.

## Systematisk inndeling

Familiens plassering innen Entelegynae er usikker. Gruppen består bare av slekten *[[Cryptothele]]*, som nylig er satt inn i familien Zodariidae.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Familien Zodariidae
******** Slekten *[[Cryptothele]]* L.Koch, 1872
********* *[[Cryptothele alluaudi]]* Simon, 1893 (Seychellene)
********* *[[Cryptothele ceylonica]]* O. P-Cambridge, 1877 (Sri Lanka)
********* *[[Cryptothele collina]]* Pocock, 1901 (India)
********* *[[Cryptothele cristata]]* Simon, 1884
********* *[[Cryptothele doreyana]]* Simon, 1890 (Ny-Guinea, Queensland)
********* *[[Cryptothele marchei]]* Simon, 1890 (Ny-Caledonia, Marianene)
********* *[[Cryptothele sundaica]]* Thorell, 1890 (Singapore, Sumatra, Java)
********* *[[Cryptothele verrucosa]]* L. Koch, 1872 (Samoa, Fiji)

## Eksterne lenker
*
Merkevareby

En **merkevareby**, også kjent som **fabrikkutsalg** (engelsk: *outlet village, factory outlet*) er et kjøpesenter som utelukkende inneholder merkevarebutikker, uavhengig av detaljhandelen som distribusjonskanal. 

Merkevarebyene ligger normalt i kort kjøreavstand fra bysentrum og har rabatterte priser. Verdens første merkevareby åpnet i Pennsylvania i USA i 1974. De fleste større byer verden over har nå egne merkevarebyer.
Langen (Bamble)

**Langen** er en innsjø i kommunene Skien og Bamble i Telemark. Den er en del av Herrevassdraget. Vannet har en rekke mindre tilløp, og har utløp mot øst via Flåte, Mevann og Hellestveitvann til Gyteelva og Herreelva og videre ut i Frierfjorden.

## Referanser
Zodariidae

* Cydrelinae
* Cyriocteinae
* Lachesaninae
* Sterenomorphinae
* Storeninae
* Zodariinae

**Zodariidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende

Små, mørke, forholdsvis langbeinte edderkopper med åtte øyne. Mange etterligner maur.

## Levevis
De maurlignende artene lever gjerne av maur, og etterligner den maur-arten de jakter på, ikke bare i utseende, men også i atferd. Dette gjør trolig at edderkoppene kan bevege seg ut og inn av maurtuene uten å bli angrepet. De går på de bakerste tre beinparene og holder det fremste paret opp liksom maurenes antenner.

## Utbredelse
Familien er utbredt så godt som over hele Jorda i områder med varm-temperert klima. I Europa mangler de i de nordligste delene inkludert Skandinavia.

## Systematisk inndeling / europeiske arter

Familiens plassering innen gruppen Entelegynae er usikker. De blir delt inn i ca. 72 slekter.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Familien **Zodariidae** Thorell, 1881
******** Underfamilien Cydrelinae Simon, 1893
******** Underfamilien Cyriocteinae Jocqué, 1991
******** Underfamilien Lachesaninae Jocqué, 1991
********* Slekten *[[Lachesana]]* Strand, 1932 – i Europa:
********** *[[Lachesana blackwalli]]* (O. Pickard-Cambridge, 1872)
********** *[[Lachesana graeca]]* Thaler & Knoflach, 2004
******** Underfamilien Sterenomorphinae Simon, 1893
******** Underfamilien Storeninae Simon, 1893
********* Slekten *[[Amphiledorus]]* Jocque & Bosmans, 2001 – i Europa:
********** *[[Amphiledorus adonis]]* Jocque & Bosmans, 2001 
********** *[[Amphiledorus balnearius]]* Jocque & Bosmans, 2001 
********** *[[Amphiledorus histrionicus]]* (Simon, 1884)
********** *[[Amphiledorus ungoliantae]]* Pekar & Cardoso, 2005
********* Slekten *[[Selamia]]* Simon, 1873 – i Europa:
********** *[[Selamia reticulata]]* (Simon, 1870)
******** Underfamilien Zodariinae Thorell, 1881
********* Slekten *[[Palaestina]]* O. Pickard-Cambridge, 1872 – i Europa:
********** *[[Palaestina expolita]]* O. Pickard-Cambridge, 1872 
********* Slekten *[[Zodarion]]* Walckenaer, 1847 – 79 arter i Europa, nord til Danmark
******** Usikker plassering, blant andre:
********* Slekten *[[Cryptothele]]* L. Koch, 1872 – før regnet som en familie for seg, Cryptothelidae
********* Slekten *[[Zodariella]]* Andreeva & Tyshchenko, 1968 – i Europa:
********** *[[Zodariella nenilini]]* (Eskov, 1995)

## Kilder
* Fauna Europaea, utbredelsesdatabase over europeiske dyr 

## Eksterne lenker
*
Per Samuelshaug

**Per Samuelshaug** (født 26. august 1905 i Alvdal, død 4. januar 1990 i Alvdal) var en norsk langrennsløper. Han representerte Alvdal Idrettslag.

Samuelshaug vant 5-mila i Holmenkollen i 1937, etter tredjeplasser på både 18&nbsp;km og 50&nbsp;km i 1935. Han deltok under vinter-OL for Norge i 1936 i Garmisch-Partenkirchen på 50 km, der han ikke fullførte.

## Referanser


## Eksterne lenker
*
Lofoten kulturhus

**Lofoten kulturhus** ligger i Svolvær i Vågan i Nordland fylke.

Lofoten kulturhus offisielt åpnet av daværende kulturminister Trond Giske 9. mai 2009. 

Kulturhusets hovedsal «Storemolla» med navn etter øya Stormolla,  har 671 sitteplasser, men kan også innredes til kongressal, bankettsal eller konsertarena med 1&nbsp;000 ståplasser.

I tillegg har kulturhuset en blackbox («Lillemolla» etter øya Litlmolla), en foajé som kan brukes til visninger. Kulturhusets administrasjon ligger i samme byget i 2.et. 

## Eksterne lenker
* Lofotens kulturhus – hjemmeside
Kunståret 1851

**Kunståret 1851** er en oversikt over hendelser, fødte og avdøde kunstnerpersonligheter i 1851.

## Hendelser
*Verdensutstillingen i London
*Publisering av John Ruskins bok, *[[Pre-Raphaelitism]]*.
*Marcus Larson fikk Kungliga Medaljen för marin- och landskapsmålning.

## Verk
* Jean-Baptiste Camille Corot – *La Danse des Nymphes*
* Frederick Richard Lee – *Shattered Oak in Bedfordshire*

## Utstillinger

## Priser
*De neuhausenske priser:
** maler: Emanuel Larsen for *Udsigt fra Langelinje til Toldboden* 
** maler: Godtfred Rump for *Skovparti fra Præstevangen ved Frederiksborg* 
** billedhugger: Theobald Stein  for statuett av Ludvig Holberg

## Fødsler
* 9. januar – Johan Malmsjö, svensk kunstner og operasanger (død 1929)
* 17. januar – A. B. Frost, amerikansk illustratør (død 1928)
* 22. januar – Elisabeth Keyser, svensk malerinne (død 1898)
* 28. januar – Andreas Aubert, norsk kunsthistoriker (død 1913)
* 3. februar – Wilhelm Trübner, tysk maler (død 1917)
* 16. april – Ernst Josephson, svensk kunstner, maler og poet (død 1906)
* 29. juni – Emma Sparre, svensk kunstner og dikter (død 1913)
* 23. juli – Peder Severin Krøyer, norskdansk kunstner (død 1909)
* 13. oktober – Charles Sprague Pearce, amerikansk maler (død 1914)
* 21. november – Leslie Ward ("Spy"), britisk tegneserietegner (død 1922)
* 15. desember – Carl Gustaf Hellqvist, svensk maler (død 1890)

## Dødsfall

* 27. januar – John James Audubon, amerikansk maler (født 1785)
* 7. april – Henry Thomas Alken, engelsk gravør, illustratør og kunstner (født 1785)
* 10. juli – Louis Jacques Mandé Daguerre, fransk kunstner og oppfinner av den fotografiske prosessen daguerreotypi (født 1787) 
* 11. juli – Benjamin Duterrau, maler og gravør (født 1767)
* 29. oktober – William Wyon, engelsk sjefsgravør ved Royal Mint (født 1795) 
* November – Willis Buell, amerikansk politiker og portrettmaler (født 1790)
* Willis Buell, amerikansk portrettmaler (født 1790)

## Bildegalleri

Joseph_Mallord_William_Turner_auto-retrato.jpg|J.M.W. Turner(1775–1851)
P S Krøyer 1897 - Selvportræt.jpg|Peder Severin Krøyer(1851–1909)


## Referanser


## Eksterne lenker
*
Enghave Plads (København)

**Enghave Plads** er et område og en gate på Vesterbro i København.

Plassen danner det sørlige hjørnet av krysset mellom de store gatene Istedgade og Enghavevej. Ved plassen ligger blant annet spillestedet Vega.

I forbindelse med anleggelsen av Københavns metro, vil det bli anlagt en stasjon her.
Undelstad

**Undelstad** er et boligområde rundt Undelstad gård, som utgjør en grunnkrets i delområdet Fusdal i Asker kommune. Postnummeret er 1387 Asker. 

Byggingen startet i 1958 da bonden på Undelstad gård solgte eiendommer i det som ble hetende Undelstadlia. Senere bygslet den samme bonden ut eiendommer opp på flaten langs dagens Undelstadveien og Undelstad Terrasse. Der ble hovedsakelig rekkehusbebyggelse oppført som ble malt i forskjellige farger. Husene ble avbildet i Jotuns fargekart. 

Nærliggende områder er Høn og Båstad.

De første innbyggerne pendlet til Oslo med toget som de tok fra Høn stoppested. Der var det i det lille bygget på perrongen et postkontor. Utenfor stasjonen var det kolonialbutikk. På stasjonen var en benk, under denne satte togpendlerene igjen sine kalosjer de brukte når de krysset de sølete jordene. Motorveien ble først bygget ut langs Undelstadlia rundt 1970.

På flaten i Undelstadveien var det de første årene grønnsaksbod der den lokale grønnsaksbonden solgte av årets grøde. Nær dette stedet ble butikken «Markestad» oppført. Butikken drev fremdeles i mai 2000. Den ble senere nedlagt etter en kort periode med tyrkisk drevet butikk i de samme lokaler. Lokalene ble senere brukt til lager og youghurtproduksjon og senere til kontorer.

## Kilder
* «Undelstad», i Tor Chr. Bakken (red): Budstikkas store Asker og Bærum-leksikon, Kunnskapsforlaget 2008, s. 464, ISBN 978-82-573-1534-4

## Eksterne lenker
* Bilde av bebyggelsen fra 1962 - Fra Asker biblioteks samlinger
Kåre Hatten

**Kåre Hatten** (født 22. januar 1908 i Trysil, død 14. april 1983 i Trysil) var en norsk langrennsløper. Han representerte Nordre Trysil Idrettslag.

Hatten vant 30 km i NM på ski i 1932. Han deltok under vinter-OL for Norge i Vinter-OL i 1936 i Garmisch-Partenkirchen med 12.-plass på 50 km. Året før vant han 50 km i det åpne tyske mesterskapet på ski i Garmisch-Partenkirchen («prøve-OL»). Han deltok også i VM på ski i 1934 og VM på ski i 1935 med 8.-plass på 50 km i 1935 som beste resultat.

## Referanser


## Eksterne lenker
*
Mevann

**Mevann** (Midtvann) er en innsjø i Bamble kommune i Telemark. Vannet er en del av Herrevassdraget og dets hovedtilløp er fra Flåte. Utløpet er via Hellestveitvann til Gyteelva og Herreelva ned til Frierfjorden, ved Herre.

## Referanser
Hellestveitvann

**Hellestveitvann** er en innsjø i Bamble kommune i Telemark. Det er en del av Herrevassdraget. Vannets hovedtilløp kommer fra Mevann, og det har utløp via Gyteelva og Herreelva ned til Frierfjorden ved Herre.

## Referanser
Randi Bakke

**Randi Nilsine Bakke Gjertsen** (født 29. oktober 1904 i Oslo, død 21. mai 1984 i Nesodden) var en norsk kunstløper. Hun representerte Oslo Skøiteklub.

Bakke vant åtte strake NM i kunstløp, i parløp med Christen Christensen fra 1929 til 1936, og ble belønnet med Hans Majestet Kongens Pokal både i 1929 og 1933. Sammen deltok de også i VM i kunstløp 1923 med femteplass, i VM i kunstløp 1933 der de tok bronse, og i VM i kunstløp 1934 med nok en femteplass. Bakke deltok under vinter-OL for Norge sammen med Cristensen i 1936 i Garmisch-Partenkirchen med 15.-plass i parløp.

## Referanser


## Eksterne lenker
*
Oslo Fashion Outlet

**Oslo Fashion Outlet** (tidligere **Norwegian Outlet**) er et kjøpesenter i Vestby. Oslo Fashion Outlet er ett av flere outlets rundt om i Europa som eies av VIA Outlets. VIA Outlets har outlets i Oslo, Göteborg, Praha, Amsterdam, Lisboa, Zürich, Palma de Mallorca, Sevilla, Portugal, Wroclaw og Zweibrücken.

Det er også en Norwegian Outlet på Ålgård, som åpnet den 6. april 2016.

Senteret markedsfører seg som en merkevareby ved at det kun inneholder merkeforhandlere av anerkjente merker.

## Referanser


## Eksterne lenker

* Norwegian Outlet Ålgård
* Oslo Fashion Outlet
* https://www.viaoutlets.com/
Nifelheim

**Nifelheim** er et black metal band fra Sverige, stiftet i 1990.

## Medlemmer
* Hellbutcher
* Tyrant
* Vengeance From Beyond
* Apocalyptic Desolator
* Insulter Of Jesus Christ!

## Diskografi
### Album
*1994 – *[[Nifelheim (album)|Nifelheim]]*
*1997 – *[[Devil's Force]]*
*2000 – *[[Servants of Darkness]]*
*2003 – *[[13 Years]]*
*2004 – *[[Split (med Vulcano)]]*
*2007 – *[[Envoy of Lucifer]]*

### EP
*2000 – *[[Unholy Death]]*

## Eksterne lenker
* 
* 
*
Zoledronsyre

**Zoledronsyre** er et legemiddel som i Norge er godkjent til bruk ved ulike skjelettlidelser hvor benmasse er redusert (osteoporose), og ved ulike krefttilstander som påvirker ben. Zoledronsyre markedsføres i Norge som **Aclasta** og **Zometa**.

Zoledronsyre er et bisfosfonat som forhindrer nedbrytning av benmasse. Det angriper den økte aktiviteten av celler som normalt bryter ned benet (osteoklaster), før det bygges opp igjen av osteoblaster. Legemidlene er reseptbelagt (C-preparat), og gis av helsepersonell som en langsom infusjon i en vene. Den svært lange virketiden gjør at legemiddelet kun skal gis én gang i året mot osteoporose, og hver 3.-4. uke ved forebygging av kreft som omfatter skjelettet. 

## Bruksområder
Aclasta er godkjent til behandling av

* Osteoporose hos kvinner etter overgangsalder og voksne menn med økt risiko for frakturer, inkludert de som nylig har hatt hoftebrudd uten stor skade/fall.
* Osteoporose relatert til langtids systemisk glukokortikoidbehandling hos kvinner etter overgangsalder og voksne menn med økt risiko for frakturer.
* Pagets bensykdom hos voksne.

Zometa er godkjent til

* Forebygging av skjelettrelaterte hendelser (patologiske frakturer, ryggmargskompresjon, bestråling, eller kirurgisk behandling av skjelettmetastaser) hos voksne med utbredt kreftsykdom som involverer skjelettet.
* Behandling av voksne med tumorindusert hyperkalsemi.

## Referanser
Cycloctenidae

*

**Cycloctenidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende

## Levevis
Disse edderkoppene er livlige, dagaktive jegere som lever på bakken eller oppe i trær.

## Utbredelse
Slekten *[[Galliena]]* lever på Java, resten av familien finnes bare i Australia og New Zealand.

## Systematisk inndeling

Familiens plassering innen gruppen Entelegynae er usikker.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Familien Cycloctenidae Simon, 1898
******** Slekten  *[[Anaua (edderkopp)|Anaua]]* Forster, 1970 (New Zealand)
******** Slekten  *[[Cycloctenus]]* L. Koch, 1878 (Australia, New Zealand)
******** Slekten  *[[Galliena]]* Simon, 1898 (Java)
******** Slekten  *[[Plectophanes]]* Bryant, 1935 (New Zealand)
******** Slekten  *[[Toxopsiella]]* Forster, 1964 (New Zealand)

## Kilder
* Australian Faunal Directory, Cycloctenidae

## Eksterne lenker
*
Skjelettmetastaser

**Skjelettmetastaser** er dattersvulster som oppstår når kroppen er angrepet av kreft på et bestemt sted og den sprer seg utenfor dette området til andre steder på kroppen.

Skjelettet er det tredje vanligste spredningsstedet etter lunge og lever, og skjelettmetastaser er vanlig for flere ulike kreftformer som lunge-, bryst-, prostata-, nyre- og skjoldbrukskjertelkreft, samt multippelt myelom. Når kreftceller sprer seg til skjelettet skjer det oftest til ryggrad, brystvirvler, bekken, armer og ben, samt hodeskalle. 

I tillegg til smerter får ofte kreftsyke med skjelettmetastaser også skjelettkomplikasjoner og benbrudd. Primærhensikten med behandlingen av skjelettmetastaser er å høyne livskvaliteten, øke livslengden og redusere smerter hos pasientene. Den vanligste årsaken til kreftsmerte er skjelettmetastaser og behandling med bisfosfonater har vist seg å redusere smerter og gi en beskyttende effekt med hensyn til nedbrytningen av skjelettet.

## Referanser